Teigur

Teigur er tvíbýli í Fljótshlíð og skiptist í Austur-bæ og Vestur-bæ. Í kringum árið 1200 var bærinn kirkjustaður og jarðarinnar er getið í kirknaskrá Páls biskups.

Eitt sinn átti jörðin land innst með Krossá sem heitir Teigstungur og var heimilt að hafa allt að 25 kindur á útigangi. Einnig átti býlið Bryggnafjöru í Landeyjum og skógarítak á Miðmörk sem kallast Teigstún.thumb|Kartöfluuppskera í Teigi með Tindfjallajökul, Mýrdalsjökul og Eyjafjallajökul í sýn.

 Sögur frá Teigi 
Í dag er Teigur öflugur og myndarlegur bóndabær með kindur, kýr, hesta og hunda. Árið 2019 voru bræðurnir Tómas og Guðni Jensson og Arna Arnþórsdóttir bændur á Teigi með 700 fjár. Rataði bærinn í fréttirnar það árið útaf ánni Sölku sem eignaðist 5 lömb, þrjár gimbrar og tvo hrúta.

 Úr riti frá Fornleifastofnun Íslands 
Úr riti Fornleifastofnunar Íslands um Rangárvallasýslu er tekið saman upplýsingar um Teig á blaðsíðu 48. Meðal annars er skrifað eftirfarandi:

 Mylla 
Heimild er að kornmylla var um skeið við lækinn í Teig, skv. Sunnlenskum byggðum.

 Álfar 
“Í gili, sem er í túni Austurbæjar, er klettur, sem heitir Búasteinn. Var sú trú á honum, að ekki mætti hreyfa hann eða umhverfi hans.” Segir í örnefnalýsingu.

 Kirkjan 
Kirkjan á sér sögu frá 1200. Árið 1493 gaf Jón Pálsson prestur, Brandi Jónssyni umboð sitt yfir Breiðabólsstað og Teigi.

Árið 1802 var Hlíðarendakirkja lögð niður og sóknin lögð til Teigs. Árið 1896 var Teigskirkja lögð niður og sóknin færð aftur í Hlíðarendakirkju sem var endurbyggð.

 Kirkjugarðurinn 
Við kirkjuna var kirkjugarður og þegar reist var eitt íbúðarhús fyrir austurbæinn þá þurfti að breyta um upphaflega byggingareitinn þar sem byggingarmenn grófu óvart upp mannabein.

 Legsteinn Brynjólfs Þórðarsonar Thorlacius 
Legsteins Brynjólfs Þórðarsonar liggur enn í Teigi en hann lést 1762 á Hlíðarenda og var sonur hann Þórður Thorlacius bóndi í Teigi.
alt=Legsteinn Brynjólfs Þórðarssonar og Jórunnar Skúladóttur|thumb|Legsteinn Brynjólfs Þórðarsonar og Jórunnar Skúladóttur
Grafskriftin er:Þaðan

sundrast og saman koma

andvana moldir

þeirra

göfugu, guðhræddu og nafnfrægu

hjóla

Brynjólfs Thordarsonar

Thorlacii

og

Jórunnar Skúladóttur

hann var

forðum sýslumaður konungs í Árnesþingi

tvisvar kvongaðist hann og tvisvar varð

hann ekkjumaður. Hann lifði í hinu fyrra

hjónabandi í 5 ár og því síðara 50 en í

embættinu 6 ár. Alls lifði hann 81 ár.

Fæddist árið 1681, dó árið 1762.

Hún lifði ásamt honum í helgum egta-

skap 50 ár. Hvurn guð blessaði þeim

með 3 sonum og dóttur.

Alls lifði hún 68 ár.

Fæddist árið 1693, dó árið 1761.

Jesaja 25, vers 8: Hann mun daðann 

uppsvelgja eilíflega og drottna

drottinn mun þerra tárin af allra and-

liti og burttaka forsmán síns fólks 

af allri jörðinni, því að 

drottinn hefur það sagt.

 Bændur á Teigi 
+ÁrNafnAthugasemd1500Hjalti Magnússon og Anna VigfúsdóttirAnna var dóttir Vigfúsar Erlendssonar. Í Safn til sögu Íslands og íslenzkra bókmenta að fornu og nýju, Bindi 2 segir að frá Önnu er komin Teigsætt. Anna lést fyrir 1572.1577-1609Magnús Hjaltason og Þórunn Björnsdóttir.Magnús var fæddur um 1535, og var sonur Önnu og Hjalta. Magnús var lögréttumaður.1741Þórður Thorlacius og Kristín SigurðardóttirÞórður Thorlacius Brynjólfsson fæddist á Teigi 1712 og lést 1791, var klausturhaldari í Teigi. Afi Þórðar var Þórður Þorláksson (1637-1697) Skálholtsbiksup og faðir Brynjólfur Thorlacius Þórðarson sýslumaður í Rangárvallarsýslu. Kristín Sigurðardóttir fædd 1714 á Saurbæ á Kjalarnesi, lést 1785. Þau voru foreldrar Skúla Thorlacius Þórðarsonar fornfræðings í Kaupmannahöfn.1801-1816Tómas Jónsson og Guðbjörg NikulásdóttirTómas fæddist á Heylæk 1769 og lést 1836. Guðbjörg fædd 1766 og lést 1828.1929Albert EyvindssonFaðir Margrétar Albertsdóttur.? - 1955Jóhann Guðmundur Jensson og Margrét AlbertsdóttirJóhann fæddist 1895 á Torfastöðum í Fljótshlíð og Margrét 1900 í Eystri-Garðsauka í Hvolhreppi. Hann lést árið 1978 og hún 1989.1955 - 1972Ágúst Jóhannsson og Sigrún RunólfsdóttirHófu búskap nýgift árið 1955.1957 - 2009Jónína Guðmundsdóttir og Árni JóhannssonÁrni lést árið 2009. Þau keyptu jörðina Teig II árið 1957 eftir að árni hafa lokið prófi frá Bændaskólanum á Hvanneyri árið 1955. Var fjallkóngur á afrétt Fljótshlíðinga í 19 ár samfellt. Jónína lauk prófi frá Húsmæðraskólanum á Laugarvatni árið 1956. Jónína var barnabarn Páls Jónssonar bónda í Kelduhverfi.1972 - 2015Auður Ágústsdóttir og Jens JóhannssonHjónin keyptu Teig I af bróður Jens árið1972.? - Í dagArna Arnþórsdóttir og Guðni JenssonTeigur II.? - Í dagTómas JenssonTeigur I.
 Tilvísanir 

Flokkur:Fljótshlíð
Flokkur:Íslenskir sveitabæir